SET ปิดเช้าลบ 3 จุด ผิดหวังงบ “บจ.” ต่ำคาด-ฟันด์โฟลว์ไหลออก
SET ปิดเช้าลบ 3 จุด หลังบจ.ใหญ่ผลงานต่ำคาด-เงินบาทอ่อนกดดันฟันด์โฟลว์ไหลออก แนวโน้มช่วงบ่ายไซด์เวย์ให้แนวรับ 1,618 จุด และแนวต้าน 1,630 จุด
SET ปิดเช้าลบ 3 จุด หลังบจ.ใหญ่ผลงานต่ำคาด-เงินบาทอ่อนกดดันฟันด์โฟลว์ไหลออก แนวโน้มช่วงบ่ายไซด์เวย์ให้แนวรับ 1,618 จุด และแนวต้าน 1,630 จุด
28 ก.พ. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าที่ผ่านมาปรับตัวลงสวนทางตลาดหุ้นอื่นในภูมิภาคเอเชีย รับแรงกดดันจากปัจจัยภายในประเทศเป็นหลัก โดยเฉพาะผลประกอบการบริษัทจดทะเบียนออกมาต่ำกว่าคาดการณ์ โดยเฉพาะหุ้นใน SET100 ประกาศงบออกมาแล้ว 70 บริษัท ซึ่ง 35 บริษัท หรือครึ่งหนึ่งกำไรต่ำกว่านักวิเคราะห์คาดทั้งสิ้น ประกอบกับ เงินบาทยังคงอ่อนค่าต่อเนื่องกดดันเงินทุนต่างชาติไหลออก
สำหรับแนวโน้มดัชนีช่วงบ่ายคาด แกว่งไซด์เวย์ในกรอบอิงแดนลบ เนื่องจากยังไม่มีปัจจัยใหม่เข้ามาสนับสนุน SET ไปต่อได้ และนักลงทุนยังรอติดตามการประกาศตัวเลขดัชนีความเชื่อมั่นผู้บริโภคและฝ่ายจัดซื้อภาคบริการของสหรัฐคืนนี้ ให้แนวรับที่ 1,618 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
HANA มูลค่าการซื้อขาย 1,368.15 ล้านบาท ปิดที่ 58.25 บาท เพิ่มขึ้น 2.50 บาท
BANPU มูลค่าการซื้อขาย 1,152.15 ล้านบาท ปิดที่ 11.00 บาท ลดลง 0.20 บาท
BDMS มูลค่าการซื้อขาย 1,116.07 ล้านบาท ปิดที่ 28.25 บาท ลดลง 0.25 บาท
TOP มูลค่าการซื้อขาย 1,084.23 ล้านบาท ปิดที่ 50.00 บาท ลดลง 1.75 บาท
KBANK มูลค่าการซื้อขาย 1,056.83 ล้านบาท ปิดที่ 138.00 บาท เพิ่มขึ้น 2.00 บาท